ddrg/super_eurlex huggingface dataset:
Bruxelles, den 21.2.2005

KOM(2005) 70 endelig

2004/0025 (COD)

UDTALELSE FRA KOMMISSIONEN i henhold til EF-traktatens artikel 251, stk. 2, tredje afsnit, litra c), om Europa-Parlamentets ændring til Rådets fælles holdning til forslag til

EUROPA-PARLAMENTETS OG RÅDETS AFGØRELSE om et flerårigt fællesskabsprogram med sigte på at gøre digitalt indhold i Europa mere tilgængeligt, mere anvendeligt og nemmere at udnytte

OM ÆNDRING AF KOMMISSIONENS FORSLAG i henhold til EF-traktatens artikel 250, stk. 2

2004/0025 (COD)

UDTALELSE FRA KOMMISSIONENi henhold til EF-traktatens artikel 251, stk. 2, tredje afsnit, litra c), om Europa-Parlamentets ændring til Rådets fælles holdning til forslag til

EUROPA-PARLAMENTETS OG RÅDETS AFGØRELSE om et flerårigt fællesskabsprogram med sigte på at gøre digitalt indhold i Europa mere tilgængeligt, mere anvendeligt og nemmere at udnytte

1. INDLEDNING

Ifølge EF-traktatens artikel 251, stk. 2, tredje afsnit, litra c, skal Kommissionen afgive udtalelse om de ændringer, som Europa-Parlamentet har foreslået ved andenbehandlingen. Kommissionen forelægger hermed sin udtalelse om Parlamentets ændringsforslag.

2. Baggrund

Fremsendelse af forslaget til Europa-Parlamentet og Rådet (dokument KOM(2004) 96 endelig – 2004/0025 COD): | 13. februar 2004 |

Udtalelse fra Det Europæiske Økonomiske og Sociale Udvalg: | 29. april 2004 |

Europa-Parlamentets udtalelse ved førstebehandlingen: | 22. april 2004 |

Fremsendelse af ændret forslag: | 30. april 2004 |

Vedtagelse af den fælles holdning: | 24. september 2004 |

Udtalelse fra Kommissionens om Rådets fælles holdning: | 8. oktober 2004 |

3. FORSLAGETS FORMÅL

Formålet med det foreslåede program er at forbedre vilkårene for videreanvendelse af europæisk digitalt indhold. Programmet er rettet mod de sektorer af markedet for digitalt indhold, hvor udviklingen har været langsom, og hvor markedskræfterne alene ikke har været tilstrækkelige til at sikre det bedst mulige resultat, for så vidt angår økonomisk vækst, jobskabelse, innovation og øgede valgmuligheder for forbrugerne. Disse sektorer omfatter blandt andet den offentlige sektors informationer - navnlig geografiske data, undervisningsmateriale og kulturelt indhold.

4. Kommissionens udtalelse om Parlamentets ændringsforslag

Den 27. januar 2005 vedtog Europa-Parlamentet et ændringsforslag til Rådets fælles holdning vedrørende forslaget til Europa-Parlamentets og Rådets afgørelse om et flerårigt fællesskabsprogram med sigte på at gøre digitalt indhold i Europa mere tilgængeligt, mere anvendeligt og nemmere at udnytte. Kommissionen accepterer Europa-Parlamentets ændringsforslag.

4.1. Ændringsforslag, som Kommissionen accepterer

- Ændringsforslag 1 (artikel 6, stk. 1): Parlamentet foreslår, at finansieringsrammen for programmets gennemførelse sættes til 149 mio. EUR.

5. Konklusion

I henhold til EF-traktatens artikel 250, stk. 2, ændrer Kommissionen sit forslag i overensstemmelse med ovenstående.
DA    DA  KOMMISSIONEN FOR DE EUROPÆISKE FÆLLESSKABER 
Bruxelles, den 21.6.2005 
KOM(2005) 288 endelig 
2002/0132 (COD)   
UDTALELSE FRA KOMMISSIONEN 
 
i henhold til EF-traktatens artikel 251, stk. 2, tredje afsnit, litra c), 
om Europa-Parlamentets ændringer til Rådets fælles holdning til 
forslag til 
EUROPA-PARLAMENTETS OG RÅDETS FORORDNING  
 
om kontrol med likvide midler, 
der indføres til eller forlader Fællesskabet 
OM ÆNDRING AF KOMMISSIONE NS FORSLAG i henhold til EF-traktatens artikel 250, 
stk. 2 
 
DA 2   DA 2002/0132 (COD) 
UDTALELSE FRA KOMMISSIONEN 
 
i henhold til EF-traktatens artikel 251, stk. 2, tredje afsnit, litra c), 
om Europa-Parlamentets ændringer til Rådets fælles holdning til 
forslag til 
EUROPA-PARLAMENTETS OG RÅDETS FORORDNING  
 
om kontrol med likvide midler, 
der indføres til eller forlader Fællesskabet 
1. I NDLEDNING  
I henhold til EF-traktatens artikel 251, stk. 2, tredje afsnit, litr a c), påhviler det Kommissionen 
at afgive udtalelse om ændringsforslag,  som Europa-Parlamentet fremsætter ved 
andenbehandling. Nedenfor følger Kommi ssionen stilling til Europa-Parlamentets 
ændringsforslag. 
2. BAGGRUND  
Forslaget fremsendes til Europa-Parlamentet og Rådet 
{KOM(2002) 328 endelig – 2002/0132 (COD)}  
25. juni 2002 
Europa-Parlamentets afgiver udtale lse ved førstebehandling 15. maj 2003 
Det ændrede forslag fremsendes  
{KOM(2003) 371 endelig – 2002/0132 (COD)}  
1. juli 2003 
Fællesholdningen vedtages ved kvalificeret flertal 17. februar 2005 
Beslutningen og dennes 3 ændringer af fællesholdningen vedtages af 
Europa-Parlamentet ved andenbehandling  
8. juni 2005 
3. FORMÅLET MED FORSLAGET  
Hovedformålet med Kommissionens forslag er at  supplere direktiv 91/ 308/EØF, hvorved der 
blev indført en tilsyns- og indberetningsordnin g inden for finans- og kreditinstitutionerne. 
Forslaget, der således tager sigte på i ndførelse af en harmoniseret kontrol- og 
indberetningsprocedure for så vi dt angår større overførsler af  likvide midler ind og ud af 
Fællesskabet, giver de nationale myndighede r bemyndigelse til at træffe passende 
administrative foranstaltninger,  og herunder at pålægge bøder. 
Bestemmelserne i forslagene vil derfor bidrage til at bekæmpe hvidvask af penge og 
finansiering af terrorisme. 
 
DA 3   DA 4. K OMMISSIONENS UDTALELSE OM DE AF EUROPA -PARLAMENTET VEDTAGNE 
ÆNDRINGSFORSLAG  
Europa-Parlamentet vedtog ved andenbehandlingen 3 ændr ingsforslag til Rådets 
fællesholdning. 
Kommissionen kan godtage nævnt e tre ændringsforslag i deres helhed, som aftalt på det 
trepartsmøde, hvori den deltog som fuldgyldigt medlem.
[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 5.7.2005

KOM(2005) 309 endelig

2003/0128(COD)

UDTALELSE FRA KOMMISSIONEN i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringsforslag til Rådets fælles holdning til forslag til

EUROPA-PARLAMENTETS OG RÅDETS DIREKTIV OM ÆNDRING AF RÅDETS DIREKTIV 74/408/EØF OM SÆDER, SÆDEFORANKRINGER OG NAKKESTØTTER I MOTORKØRETØJER

OG OM ÆNDRING AF KOMMISSIONENS FORSLAGi henhold til EF-traktatens artikel 250, stk. 2

2003/0128 (COD)

UDTALELSE FRA KOMMISSIONEN i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringsforslag til Rådets fælles holdning til forslag til

EUROPA-PARLAMENTETS OG RÅDETS DIREKTIV OM ÆNDRING AF RÅDETS DIREKTIV 74/408/EØF OM SÆDER, SÆDEFORANKRINGER OG NAKKESTØTTER I MOTORKØRETØJER

1. INDLEDNING

Ifølge EF-traktatens artikel 251, stk. 2, tredje afsnit, litra c), skal Kommissionen afgive udtalelse om de ændringer, som Europa-Parlamentet foreslår ved andenbehandlingen. Kommissionen forelægger hermed sin udtalelse om Parlamentets to ændringsforslag.

2. Baggrund

Dato for fremlæggelse af forslaget for Europa-Parlamentet og Rådet KOM(2003)361 endelig – 2003/00128(COD) –C5-0283/2003: | 20. juni 2003 |

Dato for udtalelse fra Europa-Parlamentets førstebehandling: | 17. december 2003 |

Dato for vedtagelse af den fælles holdning: | 24. januar 2004 (enstemmighed). |

Dato for udtalelse fra Det Europæiske Økonomiske og Sociale Udvalg: | 10. december 2003 |

Dato for udtalelse fra Europa-Parlamentets andenbehandling: | 26. maj 2005 |

3. FORMÅLET MED FORSLAGET

Dette forslag er et af tre direktiver om montering af sikkerhedsseler i alle erhvervskøretøjer med undtagelse af bybusser. Det supplerer vedtagelsen af direktiv 2003/20/EF, som gjorde anvendelsen af sikkerhedssele obligatorisk i alle køretøjer.

Af tekniske årsager, som har at gøre med fremstillingsmetoden for erhvervskøretøjer, bør direktiv 74/408/EØF om sæder og nakkestøtter ændres. For at sikkerhedsselen kan yde brugerne en høj grad af beskyttelse, er det nødvendigt at sikre, at sæderne er tilstrækkeligt modstandsdygtige og i stand til at absorbere anslagsenergien. Forslaget indebærer ligeledes et forbud mod sidevendte sæder af hensyn til brugernes sikkerhed.

4. Kommissionens udtalelse om Europa-Parlamentets ændringsforslag

Europa-Parlamentet forkastede på sin plenarforsamling den 26. maj 2005 ændringsforslag 1-4 og vedtog ændringsforslag 5 og 6. Formålet med disse ændringer er at tillade montering af sidevendte sæder i visse bustyper i en periode på fem år.

Kommissionen accepterer de af Europa-Parlamentet vedtagne ændringsforslag.

5. Konklusion

I henhold til artikel 250, stk. 2, i EF-traktaten ændrer Kommissionen sit forslag som anført ovenfor.
Bruxelles, den 09.11.2005

KOM(2005) 563 endelig

2005/0226 (CNS)

Forslag til

RÅDETS FORORDNING (EF)

om ændring af forordning (EF) nr. 533/2004

(forelagt af Kommissionen)

BEGRUNDELSE

Forslaget om at ændre betegnelsen for Kroatiens partnerskab fra ”europæisk partnerskab” til ”tiltrædelsespartnerskab” skal sikre, at det kroatiske partnerskab betegnes på samme måde som Tyrkiets partnerskab, da de begge er kandidatlande, som har indledt tiltrædelsesforhandlinger. For at gøre partnerskabsinstrumentet mere forståeligt bør der anvendes samme betegnelse for partnerskaberne for begge lande, som nu befinder sig i samme fase af deres tiltrædelsesproces. Dette er i overensstemmelse med formuleringen i strategidokumentet om udvidelsen fra 2005.

Denne forordning indeholder forslag til ændringerne i den pågældende forordning. Kommissionen opfordrer derfor Rådet til at vedtage vedlagte forslag til forordning.

2005/0226 (CNS)

Forslag til

RÅDETS FORORDNING (EF)

om ændring af forordning (EF) nr. 533/2004

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 181a, stk. 2,

under henvisning til forslag fra Kommissionen[1],

under henvisning til udtalelse fra Europa-Parlamentet[2], og

ud fra følgende betragtninger:

1. Rådets forordning (EF) nr. 533/2004 af 22. marts 2004[3] fastsætter, at der skal etableres europæiske partnerskaber inden for rammerne af stabiliserings- og associeringsprocessen for alle lande på Vestbalkan.

2. Det Europæiske Råd besluttede på sit møde i Bruxelles den 17. og 18. juni 2004, at Kroatien skulle gives status som kandidat til tiltrædelse af Den Europæiske Union. Den 3. oktober 2005 indledtes tiltrædelsesforhandlingerne med Kroatien.

3. Det bør derfor fastsættes, at Den Europæiske Unions forbindelser til Kroatien er omfattet af et tiltrædelsespartnerskab og ikke et europæisk partnerskab, og forordning (EF) nr. 533/2004 bør derfor ændres -

UDSTEDT FØLGENDE FORORDNING:

Artikel 1

I Rådets forordning (EF) nr. 533/2004 foretages følgende ændringer:

1) I titlen udgår “Europæiske”.

2) I artikel 1 udgår "Kroatien".

3) Følgende artikel 1a indsættes:

” Artikel 1a

Som led i stabiliserings- og associeringsprocessen etableres der et tiltrædelsespartnerskab med Kroatien. Tiltrædelsespartnerskabet danner rammen om de prioriteter, der fastlægges på grundlag af en analyse af situationen i Kroatien, og som tiltrædelsesforberedelserne skal koncentreres, idet der tages hensyn til Det Europæiske Råds Københavnskriterier og fremskridtene i gennemførelsen af stabiliserings- og associeringsprocessen, herunder stabiliserings- og associeringsaftalen[4], og navnlig regionalt samarbejde.”

4) I artikel 2 ændres ”de europæiske partnerskaber" til "partnerskaberne".

Artikel 2

Denne forordning træder i kraft på tredjedagen efter offentliggørelsen i Den Europæiske Unions Tidende .

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den

På Rådets vegne

Formand

[1] EUT C .. af .. , s. ..

[2] EUT C .. af .. , s. ..

[3] EUT L 86 af 24.3.2004, s. 1.

[4] EUT L 26 af 28.1.2005, s. 3.
[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 5.1.2006

KOM(2005) 708 endelig

UDTALELSE FRA KOMMISSIONEN

om det reviderede udkast til forretningsorden for bestyrelsen for Det Europæiske Center for Udvikling af Erhvervsuddannelse

UDTALELSE FRA KOMMISSIONEN

om det reviderede udkast til forretningsorden for bestyrelsen for Det Europæiske Center for Udvikling af Erhvervsuddannelse

KOMMISSIONEN FOR DE EUROPÆISKE FÆLLESSKABER HAR AFGIVET FØLGENDE UDTALELSE

under henvisning til traktaten om oprettelse af Det Europæiske Fællesskab, og

ud fra følgende betragtninger:

(1) Det er i artikel 5, stk. 1, i Rådets forordning (EØF) nr. 337/75 om oprettelse af et europæisk center for udvikling af erhvervsuddannelse[1] (Cedefop) fastsat, at "bestyrelsen fastsætter sin forretningsorden, som træder i kraft, når Rådet efter udtalelse fra Kommissionen har godkendt denne".

(2) Rådet vedtog i 1976 den oprindelige forretningsorden for Cedefop.

(3) Ved Rådets forordning (EF) nr. 2051/2004 af 25. oktober 2004 blev de opgaver, som bestyrelsen og forretningsudvalget for Cedefop varetager, ændret væsentligt.

(4) Cedefops bestyrelse besluttede derfor at ændre sin oprindelige forretningsorden.

(5) Cedefops bestyrelse vedtog det ændrede udkast til forretningsorden i september 2005.

(6) Ved brev af 23. september 2005 forelagde Cedefops direktør på bestyrelsens vegne det reviderede udkast til forretningsorden for Kommissionen og anmodede om, at det nye udkast til forretningsorden blev fremsendt til Rådet til godkendelse.

(7) I det reviderede udkast til forretningsorden er indarbejdet de ændringer, der er nødvendige for at afspejle ændringerne, der blev foretaget i forordningen om oprettelse af Cedefop ved Rådets forordning nr. 2051/2004.

På grundlag af ovenstående udtrykker Kommissionen sin positive holdning til vedlagte udkast til forretningsorden for bestyrelsen for Det Europæiske Center for Udvikling af Erhvervsuddannelse.

Denne udtalelse er rettet til Rådet for Den Europæiske Union.

Udfærdiget i Bruxelles,

På Kommissionens vegne

Ján Figel’

Medlem af Kommissionen

[1] EFT L 39 af 13.2.1975.
[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 13.6.2006

KOM(2006) 301 endelig

2004/0165 (COD)

MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit, vedrørende

Rådets fælles holdning med henblik på vedtagelse af Europa-Parlamentets og Rådets forordning om Den Europæiske Socialfond

2004/0165 (COD)

MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit, vedrørende

Rådets fælles holdning med henblik på vedtagelse af Europa-Parlamentets og Rådets forordning om Den Europæiske Socialfond

1. SAGSFORLØB

Forslag sendt til Europa-Parlamentet og Rådet (dok. KOM(2004) 493 endelig – 2004/0165(COD)): | 15.7.2004 |

Udtalelse afgivet af Det Europæiske Økonomiske og Sociale Udvalg: | 9.3.2005 |

Udtalelse afgivet af Regionsudvalget: | 23.2.2005 |

Udtalelse afgivet under Europa-Parlamentets førstebehandling: | 6.7.2005 |

Ændret forslag fremsendt (dok. KOM(2005) 523 endelig – 2004/0165 (COD)): | 17.10.2005 |

Fælles holdning vedtaget: | 12.6.2006 |

2. FORMÅLET MED KOMMISSIONENS FORSLAG

Formålet med Kommissionens forslag var at fastlægge opgaverne for Den Europæiske Socialfond (ESF) og anvendelsesområdet for ESF-støtten under målene "konvergens" og "regional konkurrenceevne og beskæftigelse".

Sammen med forslagene til forordning om Samhørighedsfonden, til forordning om Den Europæiske Fond for Regionaludvikling, til forordning om oprettelse af en europæisk gruppe for territorialt samarbejde og til forordning om generelle bestemmelser for fondene udgør dette forslag Fællesskabets rammebestemmelser for gennemførelsen af samhørighedspolitikken i perioden 2007-2013.

3. BEMÆRKNINGER TIL DEN FÆLLES HOLDNING

Den fælles holdning blev vedtaget den 12. juni 2006 med kvalificeret flertal. Efter Kommissionens opfattelse udgør den fælles holdning et passende kompromis, som opfylder formålene med Kommissionens ændrede forslag, hvori der blev overtaget en lang række af Europa-Parlamentets ændringsforslag, og den kan derfor tilslutte sig den fælles holdning.

Rådet ønskede én enkelt indholdsmæssig ændring i Kommissionens ændrede forslag. Medlemsstaterne var enstemmigt imod bestemmelserne i artikel 5, stk. 3, om, at mindst 2 % af ESF-midlerne under konvergensmålet skal afsættes til " kapacitetsopbygning og aktiviteter, som arbejdsmarkedets parter gennemfører i fællesskab ". Efter høring af Europa-Parlamentet har formandskabet foreslået, at ordlyden justeres, så den kommer til at fastslå som følger: " Under konvergensmålet afsættes et passende beløb af ESF-midlerne til kapacitetsopbygning, der skal omfatte uddannelses- og netværksforanstaltninger for at styrke den sociale dialog og aktiviteter, som arbejdsmarkedets parter gennemfører i fællesskab [...]." De øvrige ændringer, som Rådet har foreslået, ændrer ikke indholdet i Kommissionens forslag.

4. KONKLUSION

Den fælles holdning, der blev vedtaget den 12. juni 2006 med kvalificeret flertal, er efter Kommissionens opfattelse afbalanceret, og den kan derfor tilslutte sig den.
Bruxelles, den 29.8.2006

KOM(2006) 469 endelig

2006/0160 (ACC)

Forslag til

RÅDETS AFGØRELSE

vedrørende den holdning, som Fællesskabet skal indtage i Det Internationale Råd for Tropisk Træ, om forlængelse af den internationale overenskomst om tropisk træ af 1994

(forelagt af Kommissionen)

BEGRUNDELSE

Den internationale overenskomst om tropisk træ af 1994 trådte i kraft den 1. januar 1996. Den udløber den 31. december 2006 efter to forlængelser.

I januar 2006 blev der inden for UNCTAD forhandlet om og indgået en overenskomst, der skal afløse den internationale overenskomst om tropisk træ af 1994.

På den 40. møderække i Det Internationale Råd for Tropisk Træ, der blev afviklet fra den 29. maj til den 3. juni 2006 i Mérida (Mexico), blev der under henvisning til artikel 46 i den internationale overenskomst om tropisk træ af 1994 fremsat et forslag om at forlænge overenskomsten, indtil den afløsende overenskomst af 2006 kan træde i kraft.

På dette retsgrundlag berører den foreslåede afgørelse ikke Det Europæiske Fællesskabs bidrag til det administrative budget for Den Internationale Organisation for Tropisk Træ (ITTO). Bidraget er fortsat 0.

Formålet med dette forslag er at bemyndige Det Europæiske Fællesskab til at stemme for en forlængelse af overenskomsten.

Kommissionen henstiller derfor, at Rådet vedtager vedlagte afgørelse.

2006/0160 (ACC)

Forslag til

RÅDETS AFGØRELSE

vedrørende den holdning, som Fællesskabet skal indtage i Det Internationale Råd for Tropisk Træ, om forlængelse af den internationale overenskomst om tropisk træ af 1994

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2,

under henvisning til forslag fra Kommissionen[1], og

ud fra følgende betragtninger:

(1) Den internationale overenskomst om tropisk træ af 1994 er blevet undertegnet og bragt i midlertidig anvendelse ved Rådets afgørelse 96/493/EF[2].

(2) I januar 2006 blev der inden for UNCTAD indgået en overenskomst til afløsning af den internationale overenskomst om tropisk træ af 1994.

(3) Den internationale overenskomst om tropisk træ af 1994 forbliver i kraft indtil den 31. december 2006, medmindre Det Internationale Råd for Tropisk Træ under henvisning til artikel 46, stk. 3, træffer afgørelse om at forlænge den ud over denne dato, indtil den afløsende overenskomst træder i kraft.

(4) En forlængelse af overenskomsten er i Fællesskabets interesse.

(5) Det Europæiske Fællesskabs holdning i Det Internationale Råd for Tropisk Træ bør fastlægges -

TRUFFET FØLGENDE AFGØRELSE:

Eneste artikel

Det Europæiske Fællesskabs holdning i Det Internationale Råd for Tropisk Træ er at stemme for en forlængelse af den internationale overenskomst om tropisk træ af 1994, indtil den afløsende overenskomst af 2006 træder midlertidigt eller endeligt i kraft.

Udfærdiget i Bruxelles, den […]

På Rådets vegne

Formand

[1] EUT C xxx s. xx

[2] EFT L 208 af 17.8.1996, s. 1
[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 14.8.2006

KOM(2006) 457 endelig

Forslag til

RÅDETS FORORDNING

om ændring af forordning (EØF) nr. 1907/90 for så vidt angår undtagelsesbestemmelsen om vask af æg

(forelagt af Kommissionen)

BEGRUNDELSE

I forordning (EØF) nr. 1907/90 om handelsnormer for æg fastsættes kriterierne for den undtagelsesbestemmelse, hvorved pakkerier tillades at vaske æg frem til den 31. december 2006.

I forbindelse med forenklingen af lovgivningen på landbrugsområdet er Rådets forordning (EØF) nr. 1907/90 erstattet af en ny rådsforordning, som Rådet vedtog den 19. juni 2006, og som træder i kraft den 1. juli 2007. Indtil den nye rådsforordning om handelsnormer for æg kan anvendes, bør den midlertidige undtagelsesbestemmelse angående vask af æg, der er fastsat i forordning (EØF) nr. 1907/90 og udløber den 31. december 2006, forlænges frem til den 1. juli 2007.

Forslag til

RÅDETS FORORDNING

om ændring af forordning (EØF) nr. 1907/90 for så vidt angår undtagelsesbestemmelsen om vask af æg

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2771/75 af 29. oktober 1975 om den fælles markedsordning for æg[1], særlig artikel 2, stk. 2,

under henvisning til forslag fra Kommissionen, og

ud fra følgende betragtninger:

1. I artikel 6, stk. 4, i Rådets forordning (EØF) nr. 1907/90 af 26. juni 1990 om handelsnormer for æg[2] fastsættes kriterierne for den undtagelsesbestemmelse, der sætter pakkerier i stand til at vaske æg frem til den 31. december 2006.

2. En sådan undtagelse er indtil videre indrømmet ni pakkerier i Sverige og ét i Nederlandene. I afventning af, at Rådets forordning (EF) nr. 1028/2006 af 19. juni 2006 om handelsnormer for æg[3] finder anvendelse fra den 1. juli 2007, bør overgangsperioden angående vask af æg forlænges frem til denne dato.

3. Forordning (EØF) nr. 1907/90 bør ændres i overensstemmelse hermed -

UDSTEDT FØLGENDE FORORDNING:

Artikel 1

I artikel 6, stk. 4, første afsnit, i forordning (EF) nr. 1907/90 ændres datoen ”31. december 2006 ” til datoen ”30. juni 2007”.

Artikel 2

Denne forordning træder i kraft på syvendedagen efter offentliggørelsen i Den Europæiske Unions Tidende .

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den

På Rådets vegne

Formand[pic][pic][pic][pic][pic][pic][pic][pic][pic]

[1] EFT L 282 af 1.11.1975, s. 49. Senest ændret ved forordning (EF) nr. 679/2006. (EUT L 119 af 4.5.2006, s. 1).

[2] EFT L 173 af 6.7.1990, s. 5. Senest ændret ved forordning (EF) nr. 1039/2005 (EUT L 172 af 5.7.2005, s. 1).

[3] EUT L 186 af 7.7.2006, s. 1.